Burg Landeck (Baden)

D **Burg Landeck** isch e Burgruine uf eme Chalchsteifelse z Däninge, nerdli vu dr Stadt Ämmedinge im Landkreis Ämmedinge z Bade-Wirttebärg. D Ruine ghert zue dr wenige guet erhaltene Ruine im Bryysgau.

## Gschicht

D Ober- un d Unterburg sin um 1269 böue wore. Anne 1260 wird dr „Dietrich, der Vogt von Landecke“, e Gfolgsmann vu dr Herre *von Geroldseck*, in ere Urkund gnännt. Im Johr 1277 chunnt d Burg in dr gmeinsam Bsitz vu dr Brieder *Heinrich* un *Walther von Geroldseck*. 1298 wird si vum Grof *Egino II. [[Grafen von Freiburg|vu Fryybeg]]* un dr Fryybeger Burger blageret, 1300 chunnt si vum Heinrich von Geroldseck iber dr Johanniterorde an dr Fryybeger Burger *Johann Snewlin*. Bi dr Burg wird e Städtli gnännt, wu aber vor 1400 wider yygoht. 1315 wird s erscht Mol d Burgkapälle St. Katharina dur dr Mitinhaber *Heinrich [[Herren zu Rappoltstein|von Rappoltstein]]* gnännt. 1354 nännt sich dr *Konrad Snewlin* s erscht Mol *„von Landeck“*, ab 1394 wohnt dr *Hanmann Snewlin von Landeck* mit syym Vetter *Heinrich von Wiesneck* uf dr Burg. Dr Snewelin het däm im nämlige Johr di halb Burg verpfändet, nämli di „niedern Burg“ mit em Geißestaal, em Bachhuus un em Chäller unter dr Kapälle. 1428 hän di drej Sihn vum Hanmann d Burg unter sich ufdeilt. 1490 prozessiere dr Anthony un dr Bastian Snewlin von Landeck um d Deilig vu dr Burg, acht Johr speter, 1498, muess di verschuldet Familie Landeck d Burg vum Markgrof Christoph vu Bade zum Läche neh. 1511 verchauft dr *Bastian Snewlin von Landeck* d Helfti vu dr Burg an syy Lächeherr, dr Markgrof vu Bade. 1525 wird d Burg vu ufständische Buure gschlisse un nimi ufböue. Dr Markgrof Ernst vu Bade het derno 1538 dr Räscht vu dr Burg mit em Dorf Kendrige gchauft.

## Aalag
D Burgaalag isch e zwedeiligi Aalag gsi: e Oberburg mit eme uffige Chämmi, un e Unterburg mit eme guet erhaltene Chämmi, eme Palas (20 x 10 Meter) mit spotromanische un friegotische Doppelfänschter un ere Burgkapälle mit eme gotische Chorboge, Fänschter mit eme Chryzrippegwelb un Konsolfigure.

## Bilder

file:Landeck_Burgruine_15.jpg|Bild 15 Blick vu Nordweschte uf d Oberburg
file:Landeck_Burgruine_01.jpg|Bild 1 Blick uf d Oberburg vu Nordoschte
file:Landeck_Burgruine_02.jpg|Bild 2 Nordsyte vu dr Oberburg
file:Landeck_Burgruine_03.jpg|Bild 3 Ufböu vu dr Burg uf gwagsenem Fels an dr Nordsyte
file:Landeck_Burgruine_04.jpg|Bild 4 Iberbruckig un Stabilisierig vun eme Riss im Grundgstei dur e Boge
file:Landeck_Burgruine_05.jpg|Bild 5 Ufböu vu dr Oberburg uf em gwachsene Fels an dr Oschtsyte, des Stuck goht diräkt in dr Burgmuure iber
file:Landeck_Burgruine_06.jpg|Bild 6 Blick uf d Oberburg vu Sidoschte
file:Landeck_Burgruine_07.jpg|Bild 7 Blick uf d Oberburg vu Side
file:Landeck_Burgruine_08.jpg|Bild 8 Blick dur d Unterburg uf dr Hechi vu dr Kapälle
file:Landeck_Burgruine_09.jpg|Bild 9 D Weschtsyte vu dr Unterburg
file:Landeck_Burgruine_13.jpg|Bild 13 D Weschtsyte vu dr Unterburg
file:Landeck_Burgruine_10.jpg|Bild 10 Blick in d Unterburg mit Kapälle vu Side
file:Landeck_Burgruine_12.jpg|Bild 12 Blick in d Unterburg vu Weschte
file:Landeck_Burgruine_11.jpg|Bild 11 Fänschter in dr Unterburg an dr Weschtsyte
file:Landeck_Burgruine_14.jpg|Bild 12 D Nordsyte vu dr Unterburg
file:2006 06 Burg Landeck 08.JPG|Fänschter zue dr Burgkapälle


## Literatur
* Christian Stahmann: "Einst ein berühmter Wallfahrtsort ...". Zur Geschichte des Wöpplinsberges und der Burgkaplanei Landeck im 12. bis 14. Jahrhundert, in: Gerhard Auer (Hg.), s´Eige zeige. Jahrbuch des Landkreises Emmendingen für Kultur und Geschichte 21/2007, S. 57-90. ISBN 3-926556-22-6
* Alfons Zettler, Thomas Zotz: *Die Burgen im mittelalterlichen Breisgau. Halbband 1. L - Z. Nördlicher Teil*. Ostfildern. In. *Archäologie und Geschichte. Freiburger Forschungen zum ersten Jahrtausend in Südwestdeutschland*. Heft 15. Thorbecke. Sigmaringen 2006. ISBN 3-7995-7365-8

## Weblink

* Burge im Landkreis Ämmedingen uf burgeninventar.de
* D Burg Landeck uf burgenwelt.de
* Burgverein Landeck

## Fueßnotte